Document ID: 32011R0307
Publication Date: 2011-03-29

Content:
REGOLAMENT TAL-KUMMISSJONI (UE) Nru 307/2011
tad-29 ta’ Marzu 2011
li jemenda l-Anness IV u l-Anness VIII għar-Regolament tal-Kunsill (KE) Nru 73/2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni
IL-KUMMISSJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (1), u b’mod partikolari l-Artikoli 8(2)(a) u 40 tiegħu,
Billi:
(1)
L-Anness VIII għar-Regolament (KE) Nru 73/2009 jistabbilixxi għal kull Stat Membru l-valur massimu tal-intitolamenti għall-pagamenti kollha li jistgħu jkunu allokati f’sena kalendarja. F’konformità mat-tieni subparagrafu tal-Artikoli 40(1), l-Anness VIII għandu jkun adattat biex ikunu kkunsidrati d-deċiżjonijiet tal-Istati Membri skont l-Artikolu 188a(3) tar-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS [Ir-Regolament dwar l-OKS Waħdieni]) (2) rigward l-inbid.
(2)
F’konformità mal-Artikolu 188a(3) tar-Regolament (KE) Nru 1234/2007 u t-tieni subparagrafu tal-Artikolu 40(1) tar-Regolament (KE) Nru 73/2009, il-Ġermanja, il-Greċja, Spanja, Franza, l-Italja, il-Lussemburgu, l-Awstrija, il-Portugall u s-Slovenja nnotifikaw lill-Kummissjoni dwar l-erjas imqaċċta u dwar il-medja reġjonali tal-valur tal-initolamenti msemmija fil-punt B tal-Anness IX tar-Regolament (KE) Nru 73/2009.
(3)
L-Anness IV għar-Regolament (KE) Nru 73/2009 jistabbilixxi, għal kull Stat Membru, il-limiti massimi li ma jistgħux jinqabżu mill-ammonti totali tal-pagamenti diretti, netti wara modulazzjoni, li jistgħu jingħataw matul sena kalendarja fl-Istat Membru konċernat.
(4)
Wara n-notifiki tal-Istati Membri f’konformità mal-Artikolu 188a(3) tar-Regolament (KE) Nru 1234/2007 u t-tieni subparagrafu tal-Artikolu 40(1) tar-Regolament (KE) Nru 73/2009, l-ammonti massimi totali tal-pagamenti diretti li jistgħu jingħataw se jiżdiedu. Għalhekk, f’konformità mal-Artikolu 8(2)(a) tar-Regolament (KE) Nru 73/2009, l-Anness IV għal dak ir-Regolament għandu jkun rivedut.
(5)
Għalhekk, l-Annessi IV u VIII għar-Regolament (KE) Nru 73/2009 għandhom jiġu emendati skont dan.
(6)
Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Pagamenti Diretti,
ADOTTAT DIN ID-DEĊIŻJONI:
Artikolu 1
L-Anness IV għar-Regolament (KE) Nru 73/2009 jinbidel bit-test stabbilit fl-Anness I għal dan ir-Regolament.
Artikolu 2
L-Anness VIII għar-Regolament (KE) Nru 73/2009 jinbidel bit-test stabbilit fl-Anness II għal dan ir-Regolament.
Artikolu 3
Dan ir-Regolament għandu jidħol fis-seħħ fis-seba’ jum wara l-publikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-29 ta’ Marzu 2011.

Metadata:
Eurovoc Level 1 Categories: 100155
100145
100143
100156
Eurovoc Level 2 Categories: 100178
100242
100245
100171
Eurovoc Level 3 Categories: 2825
2442
2443
2460
4222
All Eurovoc Categories: 2173
2443
2825
2965
2969
3003
6257